الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد مرحبا بكم في آآ آآ بداية شرح كتاب الصلاة من كتاب الفقه الميسر بعد ما انتهينا بفضل الله سبحانه وتعالى من كتاب الطهارة كان من الطبيعي ان
من كتب الفقه تبدأ بكتابة الطهارة ثم كتاب الصلاة على اعتبار في ربع العبادات. آآ ربع العبادات بيتكلموا على الصلاة والصيام الزكاة الحج وقبل الصلاة لان لا تصح الصلاة الا بطهارة فبيتكلموا في الاول في ابواب الطهارة. ثم يأتي بعد ذلك ابواب ابواب الصلاة
آآ بفضل الله انتهينا من كتاب الطهارة. ونبدأ بازن الله سبحانه وتعالى في الدرس الاول من مدارسة كتاب الصلاة عادة في كتاب الصلاة بيتكلموا في البداية مقدمة في فضل الصلاة ونحو ذلك وبعد كده بيتكلم في الاذان على اعتبار ان هو ده الاعلام بالصلاة
النهاردة هيكون موضوعنا في الموضوعين دول من كتاب الفقه الميسر طبعا. آآ هنتكلم على آآ مقدمة في موضوع الصلاة حكم الصلاة وحكم تارك الصلاة. ونتكلم على ابواب آآ متعلقة بالايه
ابواب متعلقة بالاذان آآ واحكام الاذان وصفات المؤذن وكيفية وصفات الاذان. فان شاء الله يكون درس طيب وممتع تقبل الله منا ومنكم صالح الاعمال. خلينا نفتح كتاب الفقه الميسر لو معك الكتاب على آآ قال ثانيا كتاب الصلاة. كتاب الصلاة بعد ما خلص احكام الحيض
والاستحاضة والكلام دوت فتح معنا قال ثانيا كتاب الصلاة. نفتح كتاب الصلاة. بيقول ويشتمل على خمسة عشر بابا. الباب الاول تعريف فضل الصلاة ووجوب الصلوات الخمس. تمام اولا بيتكلم في تعريف الصلاة. يعني ما معنى الصلاة؟ ما معنى
الصلاة. اه يمكن اتكلمنا في ابواب الطيارة قبل كده على اه اه ان دايما في بعض المصطلحات بيبقى لها معنى في اللغة ولها معنى الشرع معنا في اللغة ومعنى في الشرع. زي ما قلنا التام ومسلا تام في اللغة عن القصد. وفي الشرع يعني قصد الصعيد الطاهر والكلام دوت
لكن مثلا آآ الصلاة لها معنى في اللغة ومعنى في الشرع. معنى الصلاة في اللغة ايه؟ معناها الدعاء. يعني يصلي يعني يدعو. يدعو. وده بيفسر لنا حاجات في السنة مسلا او في القرآن. قوله تعالى خذ من اموالهم صدقة تطهرهم وتزكيهم بها وايه؟ وصلي
عليهم. يعني ايه اصلي عليهم؟ يعني ادعو لهم. يعني لما يجوا لك بالصدقة ادع لهم. وصلي عليهم يعني ادعوا لهم. تمام؟ والنبي عليه الصلاة والسلام كان بالفعل لما دي صدقة كان اه اه يقول اللهم صل على فلان وكان يدعو لهم عليه الصلاة والسلام. فالصلاة في اللغة بمعنى بمعنى الدعاء بمعنى
معنى الدعاء. والنبي عليه الصلاة والسلام يعني اخبر انسان ازا دعي الى طعام فليجب فازا لم يستطع الاجابة فليصلي. يعني ايه فليصلي؟ يعني يقعد يصلي؟ لا يعني يدعي للناس لو ازا لم يستطع الاجابة يدعو للناس بالخير ويعتزر عن الحضور. تمام؟ فاذا الصلاة في اللغة بمعنى الدعاء. لكن هنا بنتكلم
في الصلاة بمعناها الشرعي. بيقول لنا معناها الشرعي هي عبادة. تمام؟ اه زات اقوال وافعال مخصوصة مفتتحة بالتكبير ومختتمة بالتسليم. مفتتحة بالتكبير ومختتمة بالتسليم. عبادات اقوال عبادة اقوال مخصصة الفاتحة تسبيح آآ آآ قراءة القرآن ونحو ذلك. افعال مخصوصة سجود ركوع
مباقي سجدتين والكلام دوت. وبعد كده بتبدأ بالتكبير. وتنتهي بالتسليم. واضح يعني. تمام؟ وبعد كده بيقول بقى في فضل الصلاة الصلاة لا شك يعني الصلاة اعظم اركان الاسلام بعد التوحيد وهي الركن الثاني من اركان الاسلام
آآ الصلاة خير موضوع كما جاء في الحديث والنبي عليه الصلاة والسلام يقول اعلموا ان خير اعمالكم الصلاة خير اعمالكم الصلاة ويكفي يعني لقول النبي عليه الصلاة والسلام آآ عن الصلاة قال ازا صلحت صلح سائر العمل وازا فسدت
فسد سائر العمل. تمام؟ والله سبحانه وتعالى قال قال قد افلح المؤمنون الذين هم في صلاتهم في صلاتهم خاشعون. الذين هم في صلاتهم خاشعون. فيا اكد اركان الاسلام بل هي عمود الاسلام. عمود الاسلام. تمام؟ عمود
الاسلام الصلاة. وقد فرضها الله تعالى على نبيه صلى الله عليه وسلم في رحلة المعراج او ليلة المعراج فوق سبع سماوات وهذا يدل على شرف الصلاة وخطورة واهمية الصلاة. وذلك دليل على اهميتها في حياة المسلم. وقد كان النبي صلى الله عليه وسلم اذا حزبه امر فزع الى الصلاة
وجاء في فضلها احاديث منها قوله صلى الله عليه وسلم الصلوات الخمس والجمعة الى الجمعة ورمضان الى رمضان مكفرات لما بينهن ما اجتنبت الكبائر. يعني لو ان الانسان استطاع بين الصلوات ان يتجنب الكبائر فان الله يغفر له الصغائر التي بين الايه
بين الصلوات وبين النبي عليه الصلاة والسلام سورة كده آآ بيرسم بها آآ بيوضح بها يعني ايه؟ الصلاة بتمحو الذنوب والخطايا. فبيقول للصحابة كمثال بيقول لهم ارأيتم لو ان نهرا ارأيتم لو ان نهرا بباب احدكم بباب احدكم يغتسل منه كل يوم خمس مرات
خمس مرات هل يبقى من درنه شيء؟ واحد بيته قدامه نهر. وكل يوم بيغتسل خمس مرات. هل ممكن يكون على جسمه اي وسخ في اخر اليوم؟ قالوا لا قال كذلك الصلوات. كذلك الصلوات الخمس. يمحو الله بهن الخطايا. اللهم بارك كل ما تنزل كده الصلاة يعني ايه؟ بتاع ان يغفر
الله تعالى الزنوب. ده في الوضوء بس. يعني تتوضأ تنزل الزنوب من العين. تنزل الزنوب من الانف. تنزل زنوب اليد. تنزل زنوب مع قطرات الماء. خطوة خطوة للمسجد يرفع الله لك بها درجة ويحط عنك خطيئة. دعاء دخول المسجد الصف الاول. آآ الصلاة يعني ادراك
تكبيرة الاحرام الصلاة نفسها اه اه ورد في بعض الروايات ان الانسان كلما ركع او سجد تتهاوى الذنوب من اه اه كأن الذنوب على كتفه فتتهاوى الزنوب كلما ركع او سجد وهكزا الصلاة كلها بركة. فلو ان انسان حافظ على وضوء كويس وآآ ازكار
وخطوات المساجد والصلوات لا شك ان هذا له اثر رهيب في محو الذنوب. آآ كما قال سبحانه وتعالى اقم الصلاة النهاري وزلفا من الليل ان الحسنات يذهبن السيئات. فمن اقوى مذهبات السيئات المحافظة على الصلوات
بعد كده بيتكلم على وجوب الصلاة. الوجوب طبعا هنتكلم هنا عن الصلوات الخمس. يعني هو كانه في الاول اتكلم على فضل الصلاة عموما سواء صلاة الفرض او صلاة النفل وبعد كده بيركز بقى على الصلوات الخمس وآآ فرضية الصلوات الخمس. قال وفرضيتها معلومة
بالكتاب والسنة والاجماع المعلوم من الدين بالضرورة قال تعالى واقيموا الصلاة. قال تعالى وقل لعبادي قل لعبادي الذين امنوا يقيموا الصلاة. وفي الحديث قال اه جاء رجل الى النبي عليه الصلاة والسلام سأله عن الصلوات ايه ما افترض الله علي من الصلاة. فقال ما افترض الله علي من الصلاة. قال خمس صلوات
في اليوم والليلة خمس صلوات في اليوم والليلة. فالسائل يقول قال يا رسول الله هل علي غيرهن؟ يعني في واجب تاني غير الصلوات الخمس؟ قال لا لا الا انت تطوع شيئا. الا انت تطوع شيئا. تمام
الحديس ده مهم قوي وخليه في بالك لان حينفعنا في حاجات كتير جاية. لما نيجي عند خلاف العلماء مسلا في بعض الصلوات هل هي فرض ولا مش فرض زي مسلا صلاة آآ صلاة تحية المسجد هل هي واجبة ولا مش واجبة؟ صلاة الوتر. هل هي واجبة ولا مش واجبة؟ هيكون الحديس ده بالنسبة لنا
دليل هينفعنا في كل الخلاف دوت. فدايما هنقول لأ صلاة تحية المسجد مش واجبة. صلاة الوتر مش واجبة. لان النبي عليه الصلاة والسلام لما جاءه الرجل وسأله ما افترض الله علي من الصلاة؟ قال خمس صلوات في اليوم والليلة وسأله اكد له تاني قال هل علي غيرهن؟ قال
لا الا ان تتطوع شيئا. فواضح جدا النبي عليه لو كان تحية المسجد واجبة لاخبره. لو كان صلاة الوتر واجبة لاخبره ولا يصح تأخير البيان عن وقت الحاجة. فده اعرابي يعني السائل دوت غالبا هيمشي ومش هييجي تاني. ما فيش فرصة يقول له تاني. فكونه ما قلوش وهو
ويعلم انه سيذهب ولن يأتي مرة ثانية. فده واضح ان هو آآ الحاجات دي لو كانت واجبة كان قال له. فدل على ان صلاة الوتر مثلا مش واجبة. تحيط المسجد مش واجبة فافتكر الحديس ده لان هيجي لنا في كل مرة نتكلم في خلاف العلماء في بعض الصلوات هل هي واجبة ولا مش واجبة؟ الحديس ده هينفعنا فخليه في بالك
على طول تمام؟ فالنبي عليه الصلاة والسلام قال له لأه ما فيش ما فيش صلاة فرض عليك الا ان تطوع يعني باب التطوع مفتوح اه لكن ان تتطوع اي في اي
في صالة باب التطوع مفتوح. فما زاد على الخمس صلوات فهو تطوع منك لله سبحانه وتعالى. بس انا عايز ارجع لكلمة اتقالت في في الكتاب هنا. علشان نبقى فهمنا كل كلمة بتتقال. بيقول واه بيقول فرضيتها معلومة. صح؟ في الكتاب والسنة والاجماع
بعد كده للاجماع المعلوم من الدين بالضرورة. يعني ايه الاجماع؟ المعلوم من الدين بالضرورة. احنا قبل كده اتكلمنا على ما معنى الاجماع؟ اتكلمنا عنه في اول آآ الدرس الاول من شرح كتاب
الفقه والميسر وقلنا الاجماع هو اجماع يعني اهل العلم آآ او اهل يعني الفقه في عصر من العصور على حكم من الاحكام الشرعية. لكن انا انا مش مش عايز فكرة شرح الاجماع لان الاجماع يعني شرحناه في الدرس الاول خالص من كتاب الفقه الميسر
لكن عايز اشرح كلمة الاجماع المعلوم من الدين بالضرورة. يعني ايه يعني ايه المعلوم من الدين بالضرورة الكلمة دي مهمة افهمها كويس ما هو المعلوم من الدين بالضرورة بيقولوا المعلوم من الدين بالضرورة
هو الشيء الذي يستوي في علمه كل احد العالم والجاهل والصغير والكبير واللي بيطلب العلم واللي ما بيطلبش العلم. يعني حاجة ما فيش حد ما يعرفهاش فده بيسموه معلوم من الدين بالضرورة
يعني يستوي عند كل الناس كل الناس تعلمه. يعني لا يتصور المعلوم من الدين من الضرورة هو الذي لا يتصور ان يجهله احد ابدا ابدا تمام؟ او زي ما قلنا يستوي في في علمه كل احد. يعني كل الناس تعلمه
بغض النزر انت طالب علم ولا ما بتطلبش علم؟ انت راجل عالم ولا راجل ما لكش في العلم؟ انت صغير كبير ما فيش حد ما يعرفش المعلومة ديت ده بيسموه معلوم من الدين بالضرورة. يعني ضروري لازم تكون عارفه
فلو قلنا مسلا ان الصلاة فرض الصلوات الخمسة فرض هل يتصور ان احد في بلاد الاسلام مسلا يجهل هزه المعلومة هذا لا يتصور ابدا ابدا تمام هل يتصور احد في بلاد الاسلام يجهل ان مسلا صوم رمضان فرض؟ هذا لا يتصور ابدا
زلك المعلوم من الدين بالضرورة في قاعدة مهمة قد آآ في بعض الاحكام ممكن اه اه تختلف حسب الاماكن يعني مسلا تحريم الزنا او تحريم شرب الخمر في بعض بلاد الاسلام فعلا يعتبر من معلوم الدين بالضرورة
تمام؟ في مسلا آآ قد يكون في مصر في السعودية في في بلاد الخليج مسلا لا يتصور ان احد يجهل ان الزنا حرام او ان شرب الخمر حرام لكن يتصور ان ده ممكن يتصور الناس ما تعرفوش في اوروبا مسلا. قد يكون مسلم جديد
ولسه قال الشهادتين وكده وعرف بعض الاحكام الاساسية. لكن ما كان يعرف ان الخمر حرام وما كانش يعرف ان الزنا حرام فلو مسلا الشخص دوت سألناه هل الخمر حرام؟ فقال لأ ما يكفرش. لان احنا عندنا برضه قاعدة بتقول ان لو لو في حد انكر
المعلوم من الدين بالضرورة يكفر تاني ايه ايه الحكم اللي يترتب على ان انا اقول ان الحكم ده معلوم الدين بالضرورة ان انا لا اقبل ان يكون في حد جاهل به
فلو جه واحد في بلاد الاسلام مسلم عايش في بلاد المسلمين طوال حياته وقال ان ان الصلاة مش فرض على طول هقول ان ده الشخص ده كافر لان هو انكر حكم شرعي وجحد حكم شرعي
ومش محتاج ان انا اتأكد هو يعلمه ولا ما يعلموش لان الحكم ده لا يتصور ابدا الجهل فيه وزي ما قلنا ده معلوم من الدين بالضرورة عشان كده دي دي الفكرة اللي بتترتب على تعريفي لحكم ما ان هو معلوم الدين بالضرورة. لان هو لو مش معلوم من الدين بالضرورة
هنا ساعتها هيبقى عندي احتمال يكون الشخص ده جاهل فساعتها هضطر ان انا استفسر منه واتأكد ان هو كان يعرف المعلومة دي ولا لأ يعني لو ان انسان مثلا اه في بلاد الاسلام
اه مثلا استنكر مثلا آآ حكم معين ان المرأة مثلا ان ما ينفعش واحد يتجوز واحدة واختها يعني احنا حرام ان واحد يجمع بين واحدة واختها وهم الاتنين عايشين تمام؟ الحكم ده مش كل المسلمين يعرفوه حتى في بلاد الاسلام
فلو جه واحد وقال رغم ان عليه اجماع. بس ده اجماع مش معلوم الدين بالضرورة اجماع غير معلوم من الدين بالضرورة. رغم ان هو اجماع. يعني مش كل مسألة فيها اجماع بين العلماء
يبقى ضروري ان يكون يكون يكون يكون المسلمين عارفينها. ممكن يكون اجماع بس مش مشهور بين المسلمين. وفيه اجماع مشهور عند اهل العلم بس. وفي اجماع يستوي فيه العالم والجاهل. كل الناس تعرفه
فلو المسألة قلنا ان ديت اجماع كمان معلوم الدين بالضرورة هنا لو حد انكره مش هستفصل منه لان ده لا يتصور هو يجهله وبالتالي الشخص ده يكون كافر لكن لو ان شخص في بلاد الاسلام قال لا لا ينفع واحد يتجوز واحدة واختها ايه اللي انت بتقوله دوت
فهنا يتصور مش هتسرع في تكفيره. ولكن حاقيم عليه الحجة وابين له الادلة. آآ والكلام دوت. ولزلك المعلوم الدين بالضرورة ده بيتفاوت في بعض البلاد. يعني في مصر ممكن يكون غير غير بعض البلاد مسلا يتصور الجهل فيها اكثر. تمام؟ آآ في بلاد مسلا
مسلمين لكن مسلا اندونيسيا ماليزيا بلاد اسمها مسلمة تركيا. بلد مسلمة. لكن اكيد العلم بالدين في البلاد دي غير العلم بالدين في مصر والسعودية وكده. تمام؟ آآ في اوروبا متصور ان الجهل اكتر. فقد يتصور ان واحد في اوروبا ما يعرفش ان الخمر
حرام ما يعرفش ان الزنا حرام. لكن ده لا يتصور في بلاد منتشر فيها العلم زي السعودية وكده. تمام؟ آآ بل آآ يعني يعني كان فيه مرة في في آآ كأس العالم اللي اقيم في قطر الاخير دوت
كان في آآ واحد اوروبي جه وكان بيصلي الجمعة بس فسمع الازان في الصلوات الخمسة فكان في فيديو كده فبيقول ايه دوت؟ متخيلين؟ قالوا له دي الصلاة الصلاة. قال لهم ايه الصلاة دي؟ انا ما اعرفش غير صلاة الجمعة
تخيل ان في واحد في اوروبا مسلم بقى له سنين ما كانش يعرف ان اصلا الصلوات الخمس فرض فاللي عايز اقوله يعني ان فكرة المعلوم الدين بالضرورة دي بتتفاوت زمانا ومكانا. فيه زمان بينتشر فيه العلم وزمان ما فيش فيه علم. وفيه مكان يتصور
هو الانتشار في العلم ومكان العلم فيه ضعيف فهنا ساعتها هيكون تحديد المعلوم من دين بالضرورة بيختلف حسب الزمان والمكان. لكن عموما لو حددنا في زمان ما او مكان ما ان الحكم ده معلوم الدين بالضرورة
هنا صار ان ما لا يصح ابدا ان ينكره احد ولو انكره احد يبقى كافر فهنا بنقول ان فرض الصلاة غالبا في خاصة في بلاد الاسلام هذا فرض الصلوات الخمس ده شيء معلوم من الدين بالضرورة. وبعد كده بيقول لنا
وتجب الصلاة على مين بقى؟ مين اللي تجب عليه الصلاة؟ على المسلم البالغ العاقل تمام مسلم بالغ عاقل تجب الصلاة على المسلم. تمام؟ البالغ هي لا تجب على لا تجب على الصغير
تمام اه طبعا هو هنا يعني قال لنا المسألة دي اختصار قوي يعني. لكن هيعيدها تاني لما نتكلم على شروط الصلاة واركان الصلاة. فاحنا هنقولها باختصار زي ما قالها كده عشان نركز في الازان. ولما تيجي في شروط الصلاة
هنفصل فيها شوية هنا قال تجب الصلاة على المسلم. ما دي مسألة اصلا هنتكلم فيها ساعتها وخلينا نقولها باختصار ونعيدها ساعتها تاني هل تجب الصلاة على الكافر ممكن الاجابة السريعة يقول لك لأ ده كافر ما تجبش عليه الصلاة
هذه مسألة فيها خلاف بين اهل العلم قل لي ازاي ده كافر اصلا لا تصح منه الصلاة. لأ فيه فرق من ان هي تصح منه الصلاة وان هي تجب عليه. احنا نسأل سؤال. الكافر دوت مش هو واجب عليه ان هو يسلم
صح طيب ما هو يجب عليه انه يسلم ويجب عليه انه يصلي هنا العلماء بيقولوا ان الواجب على الكافر انه يصلي بيقول لي طب ما هو يعني يخش يصلي نقول له لأ
يجب علي يسلم ثم يجب عليه انه يصلي تمام وبيستدلوا بايه ان الكافر آآ يجب عليه الصلاة ولو ما صلاش يعاقب على الصلاة دي يوم القيامة قول الله تعالى عن اهل الجحيم
لما سألهم اهل اليمين ما سلككم في سقر قالوا لم نك من المصلين. ولم نك نطعم المسكين. وكنا نخوض مع الخائضين. وكنا نكذب بيوم الدين حتى اتانا اليقين فهم قالوا احنا بنتعذب عشان ما كناش بنصلي
ولزلك نقول ان الصلاة واجبة على المسلم بل نقول اصلا كمان واجبة على الكافر. لكن تصح من المسلم ولا تصح من الكافر. فلو صلى لا يقبل منه انه يجب عليه ان هو يسلم الاول وبعد كده يصلي
زي ما بنقول مسلا هل تجب الصلاة على المحدث واحد محدس دلوقتي ينفع يجب تجب عليه الصلاة لو اذنت صلاة تجب عليه يقول صح تجب عليه طب لو صلى تقبل منه لا ما تقبلش منه. لان يجب يتطهر الاول. نفس الفكرة بالظبط الكافر تجب عليه الصلاة؟ نعم تجب عليه الصلاة. طب لو صلى لا تقبل منه لانه واجب
طهر الاول بقى اللي هي ايه؟ يسلم يعني. يدخل الاسلام ويتوضأ وكده وبعد كده يصلي المهم يعني مسألة هنعيدها تاني لما يجي في وقتها. ولا تجري على الصغير لان طبعا دي دي مسألة صح. لا تجب على الصغير اللي هو دون البلوغ لم يبلغ بعد
ولا تجب على المجنون تمام؟ وانما تجب على العاقل. يبقى المسلم البالغ العاقل. وممكن نزود عليها آآ جملة وتجب على المرأة الخالية من الحيض والنفاس. تاني تجب على المرأة الخالية من
حيض والنفاس. لان المرأة ازا كانت حائض هي لا تصلي ولا تقضي الصلاة النفساء كزلك لا تصلي ولا يلزمها ان تقضي الصلاة فمن شروط المرأة عشان تجب عليها الصلاة ان تكون خالية. يعني خلصت خلاص. الحيض والايه؟ والنفاس
لقوله صلى الله عليه وسلم رفع القلم عن ثلاثة عن النائم حتى يستيقظ وعن المجنون حتى يفيق وعن الصغير حتى يبلغ. رفع القلم يعني رفع الوجوب يعني لا يجب عليهم
ولكن يؤمر بها الاولاد. طب هو دون البلوغ ما نخليهوش يصلي؟ لأ يؤمر بها. ازا بعد لما يوصل سبع سنوات تمام؟ آآ يبتدي نأمره بالصلاة. طب قبل سبع سنوات نسيبه. مش لازم نأمره. يفضل يقلدنا كده بس. يعني التربية تكون بالقدوة بس. احنا نصلي قدامه
جه صلى صلى ما صلاش ما صلاش. ما نقعدش نلزمه بالصلاة. يعني انما الامر يبدأ بعد سن سبع سنوات. لما يوصل سبع سنوات نبتدي نقول له صلي طيب هل يجب يصلي؟ ما برضه ما يجبش يصلي. يعني لو ما صلاش خلاص. هو الفكرة الولي ان هو يجب في كل صلاة يأمره يصلي
هو بقى صلى او ما صلاش ولا يلزمه شيء فلو عرفنا بعد كده ان هو ما صلاش خلاص. نبتدي الصلاة اللي بعديها نأمره برضه. فالواجب الامر بس. اما ان هو يصلي او ما يصليش. فمش لازم يبقى يعني ايه يلتزم
التزم بالامر حرفيا فلو صلى خير ما صلاش لسبب ما هو كده كده غير مكلف. لكن يظل الواجب على ولي الامر ان هو يأمره حتى يعتاد. فاذا ده بلغ يبقى الف الحكم ويبتدي سهل جدا ان هو يصلي في الحالة ديت. طيب لو بلغ عشر سنوات هنزود بقى ايه؟ حاجة زيادة. اللي هو هنبتدي
على ترك الصلاة. هنا بقى نشدد اكتر شوية. يعني كنا في لو هو لو هو دون العشر سنوات ما صلاش خلاص يعني ممكن اعاتبه بس مسلا او كده لكن بعد عشر سنوات يبتدي يضرب علي ضرب خفيف. ضرب مش نكسره. ضرب خفيف يعني مش مش ما يسبش اثر. مش هو يضرب
الضرب مسلا يسيب علامات في جسمه او يجرحه او يكسر عظم لأ طبعا. وانما بيسموه الضرب التأديبي. هو ضرب خفيف جدا. لكن الفكرة بيسيب اسر في نفسه اللي هو يعني
ازاي انا اضرب يعني؟ فضرب تأديبي مش تعزيبي. وضرب مش بغل. انما ضرب كده بمجرد زي ما نقول كده بحاجة خفيفة تضربه على كتفه. آآ خفيفة بحاجة صغيرة كده يعني ضرب مش يؤزي ولكن يعرفه ان اللي حصل ده له عاقبة
انه ما كان ينبغي ان يفعل زلك. ويبتدي بعد كده يعرف ان العقوبة اه بتكون اعلى شوية. تمام؟ بعد كده قال فمن جحدها او تركها فقط كفر. يعني ايه الكلام ده بقى
فمن جحدها او تركها فقد سفر من جح ده يعني ايه منجح ده يعني انكرها لو احنا قلناه واحد جحد الصلع يعني ايه جحا يعني انكر فرضية الصلاة هل الصلاة دي مش ايه
مش فرض. فده طبعا كافر زي ما قلنا لكن هو قال بعديها او تركها. فدي مسألة بقى ايه؟ مسألة فيها خلاف بين اهل العلم. اللي هو تركها يعني ترك الصلاة يعني ايه؟ يعني ما بيصليش. مش جحود
ولكن كسل في فرق بين تارك الصلاة انكارا لفرضيتها ده كافر اكيد وفي تارك للصلاة تكاسلا زي واحد ما بيصليش كده تليم يقول لك ربنا يهديني. ها ما بتصليش ليه؟ مكسل. فبقى له ايام ما بيصليش او بيقطع في الصلاة زي ما بيقولوا. هل ده
كافر ولا مش كافر؟ هذه المسألة اختلف فيها اهل العلم فبعض العلماء قالوا ان تارك الصلاة ولو تكاسلا كافر كفر اكبر مخرج من الملة بعض العلماء قال لأ تارك الصلاة تكاسلا
كافر كفر اصغر يعني مش مخرج من الملة طبعا كل فريق له ادلة. وعلى فكرة هذه المسألة من مسائل الخلاف السائغ. يعني الخلاف المقبول اللي هو الخلاف المعروف بين بين العلماء
بل الخلاف ده كان بين الصحابة الصحابة يعني علي ابن ابي طالب كان يرى كفر تارك الصلاة كفر اكبر تمام؟ والامام احمد يرى كفر تارك الصلاة تكاسلا كفر اكبر وان كان قول الشافعية
والاحناف والمالكية ان تارك الصلاة تكاسلا كافر كفر اصغر. لكن انا عايز اقول ان المسألة خطيرة بدليل ان اختلف فيها الائمة الاربعة. واختلف فيها الصحابة. فالموضوع ما ناخدوش بتساهل التساهل. مسألة رهيبة جدا. فينبغي للانسان ان يعظم جدا امر الصلاة. ويحزر جدا جدا من التقصير او ترك الصلاة
تسولن. لان ده انتم عارفين يعني ايه كافر كفر اكبر المسألة دي لو فعلا صح المزهب دوت ان تارك الصلاة تكاسلا كافر كفر اكبر ده بيترتب عليه احكام خطيرة احكام خطيرة زي لو قلنا ان هو كافر يبقى كده لا يصح زواجه من مسلمة
لو قلنا كافر كفر اكبر لزمات لا يصلى عليه. لا يدفن في مدافن المسلمين. لا يرث لا يورث لا يغسل لا يكفن تمام احكام خطيرة هتعتبر كافر كافر زي النصراني زي اليهودي
تمام وطبعا الفريق اللي قال كده عنده ادلته قول النبي عليه الصلاة والسلام العهد الذي بيننا وبينهم الصلاة فمن تركها فقد كفر ما بين الرجل والكفر والشرك ترك الصلاة تمام؟ آآ فان تابوا واقاموا الصلاة واتوا الزكاة فاخوانكم في الدين. يعني ازا لو ما صلوش يبقوا مش من اخوانكم في الدين. ازا الفريضة
ادلة وان كنا يعني برضو للامانة المذهب الذي نميل اليه هو مذهب الجمهور وهو ان تارك الصلاة آآ كافر كفر اصغر يعني فاعل لكبيرة هي من اكبر كبائر الاسلام. ولكن ترك الصلاة تكاسلا لا يخرجه من ملة الاسلام
لا يخرجه من ملة الاسلام. والحقيقة ان المسألة ديت اه زي ما قلنا فيها خلاف لكن احنا بنميل لقول الجمهور لعدة ادلة الدليل الاول قول الله تعالى ان الله لا يغفر ان يشرك به
ويغفر ما دون ذلك لمن يشاء ان الله لا يغفر ان يشرك به ويغفر ما دون ذلك لمن يشاء فترك الصلاة يدخل فيما دون ذلك. فهو آآ طالما يغفر يبقى اذا تارك الصلاة مش كافر. ده احد الادلة
تمام الدليل الثاني هو قول النبي عليه الصلاة والسلام خمس صلوات افترضهن الله على العباد. خمس صلوات افترضهن الله على العباد من جاء بهن من جاء بهن ولم يضيع منهن شيئا ولم يضيع منهن شيئا. استخفافا بحقهن كان له عهد عند الله
ان يدخله الجنة كان له عهد عند الله ان يدخله الجنة. ومن لم يأت بهن ومن لم يأت بهن فليس له عهد عند الله انشاء عذبه وان شاء غفر له
من لم يأت بهن لم يكن له عهد عند الله. ان شاء عزبه وان شاء غفر له الحديس ده حديس صحيح صححه الامام الالباني طيب ايه الدليل في الحديس ده؟ الدليل في الحديس ده قول النبي عليه الصلاة والسلام
ان شاء عزبه ان شاء غفر له لو ان احنا قلنا ان تارك الصلاة آآ كافر كفر اكبر. ما كانش ينفع يبقى يغفر له. لان الكافر كفر اكبر ما بيتغفرلوش صح؟ ان الله لا يغفر ان يشرك به. والكافر مش بيتغفر له يوم القيامة. فطالما دخل في احتمال المغفرة يبقى هو مش كافر
وطالما داخل تحت اه اه مشيئة في المغفرة يبقى هو مش كافر. فالحديس ده دليل على ان تارك الصلاة تكاسلا مش كافر كفر اكبر الدليل اللي بعد كده اه حديس الشفاعة
لان في احاديس الشفاعة ورد ان الله سبحانه وتعالى يقول للناس اخرجوا من النار اهل الايمان يعني يخرجوا من النار آآ بعد عصاة الموحدين قال اخرجوا من كان في قلبه مثقال زرة
الايمان وبعد كده قال اخرجوا من كان في قلبه نصف مثقال ذرة من ايمان حتى وصل في النهاية قال شفع الشافعون وشفعت الملائكة وبقيت شفاعة ارحم الراحمين قال فاقبض من النار قبضة
سيخرج اقواما لم يعملوا خيرا قط لم يعملوا خيرا قط يقال هؤلاء عتقاء الرحمن دخلوا الجنة بغير عمل عملوا ولا خير قدموه فلم يعملوا خيرا قط يدخل فيه الصلاة. يبقى اكيد الناس دي كانت مقصرة كمان في الايه؟ في الصلاة. في احاديس الشفاعة والاحاديس اللي زكرناها. من الادلة اللي بتقوي مذهب
ان تارك الصلاة آآ كفر وكفر اصغر يعني ايه كفر اصغر؟ يعني آآ مش مخرج من الملة ولكن مش معنى كفر اصغر انه حاجة صغيرة لأ كفر اصغر ده يعني
هو كفر يعني يعني من من من من عظم هذا الامر تسمى كفر المعصية لما تتسمى في الشرع كفر يدل ان هي كبيرة قوي في كفر اصغر يعني بالنسبة للاكبر. لكن مش معنى كده ان هو حاجة صغيرة. لكن كفر اصغر يعني هو من اكبر الكبائر. تمام؟ بل هو من اكبر كبائر الاسلام
ترك الصلاة باجماع المسلمين اشد عند الله من الزنا وشرب الخمر من الزنا وشرب الخمر. حاجة رهيبة جدا يعني لكن عموما آآ ده المذهب اللي بنميل اليه آآ ويحمل على ذلك نصوص اللي فيها كفر تارك الصلاة. العهد الذي بيننا وبينهم الصلاة فمن تركها فقد كفر يعني كفر اصغر. وبين رجل والكفر ترك الصلاة
الكفر الاصغر والله تعالى اعلم. بعد كده بيقول لنا الباب الثاني الاذان والاقامة وفيه مسائل. آآ قال المسألة اولى ما هو الاذان؟ ما تعريف الاذان وتعريف الاقامة؟ تعريف الاذان الاذان هو الاعلام. يعني برضو في اللغة ما معنى الاذان في اللغة؟ الاعلان
قال تعالى واذن في الناس بالحج مؤذن في الناس بالحج. يعني ايه واذن في الناس؟ يعني اعلم الناس. اخبرهم بان الله افترض عليهم حج او آآ اؤذن في الناس بالحج. يعني اعلمهم بذلك
شرعا ومثل قوله تعالى واذان من الله ورسوله. الى الناس يوم الحج الاكبر. يعني اعلام طيب شرعا هو الاعلام بدخول وقت الصلاة بزكر مخصوص. الاعلام بدخول وقت الصلاة عن طريق زكر ايه مخصوص
تمام طيب والاقامة في اللغة مصدر اقام وحقيقته اقامة القاعد وشرعا هي الاعلام بالقيام الى الصلاة خلاص احنا هنصلي بقى. يعني الاذان يعني بيعلن ان دخول وقت الصلاة. لكن اقامة
ان الصلاة ستبدأ الان. تمام؟ بالقيام الى الصلاة بزكر مخصوص ورد به الشرع تمام طيب بيقول حكمها قبل ما نقول الحكم خلينا نقول حديسين كده يمكن هو ما زكرش هنا
فضل الازان زي ما قال في فضل الصلاة. فخلينا نقول حديسين بس حتى في فضل الازان. الحديس الاول حديس ابن عمر آآ حديث ابن عمر. قول النبي عليه الصلاة والسلام من اذن من اذن سنتي عشرة سنة. من اذن
سنتي عشرة سنة. وجبت له الجنة. وجبت له الجنة وكتب له في كل يوم وكتب له في كل يوم باذانه ستون حسنة. وباقامته ثلاثون حسنة الله اكبر وهذا حديث حسنه الامام الالباني رحمه الله تعالى
حديس تاني حديس البراء بن عازب وفيه وان المؤذن وان المؤذن يغفر له مد صوته يعني شف صوته يوصل فين. كل ده بيستغفر له. وان المؤذن يغفر له مد صوتي. ويصدقه من سمعه من رطب
ويابس وله مثل اجر من صلى معه. الله اكبر. وهذا حديث صححه الامام الالباني تخيلوا بقى يحصل له كزا حاجة. اول حاجة يغفر له مدة صوتية. يعني كل مدى ما يصل صوته يغفر له
كل ما يسمعه من رطب ويابس يردد معه وده في ميزان حسناته والباقي الجميلة ان له اجر من صلى معه. كل اللي صلوا دول في ميزان حسناته. ليه بقى؟ لان الدال على الخير كفاعله
وهو اللي دل الناس على الخير. هو اللي قال لهم حي على الصلاة. تعال صل. هو اللي قال حي على الفلاح. فالناس جت. فهو السبب هو ياخد اجر كل من صلى معهم. حاجة خطيرة جدا
تمام الاذان عشان كده يعني الناس ممكن تصل لمرحلة ان هو يعني يعني يختلفوا في الاذان دوت. ويعملوا قرعة مين اللي يأذن من من شدة فضل الايه؟ الاذان. سبحان الله
والمؤذنون اطول الناس اعناقا يوم القيامة كما ورد في الحديث حكم الاذان بيقول للاذان والاقامة مشروعان في حق الرجال للصلوات الخمس دون غيرها ما فيش ازان الا في الصلوات الخمس
ما فيش ازان لصلاة الكسوف. ما فيش ازان ما فيش ازان لصلاة العيد. ما فيش ازان لصلاة الجنازة. وانما الازان للصلوات الخمس فقط طيب وهما من فروض الكفايات. يعني ايه مشروعان؟ كلمة مشروعة لما تلاقي في الفقه كلمة مشروع يعني ورد به الشرع. كلمة مشروع ديت يدخل
تحتها ان هو ممكن يكون واجب. ممكن يكون مستحب. تمام فهل الاذان واجب ولا مستحب؟ فهو بقى كمل بقى وقال لنا الكلمة ديت. قال وهما من فروض الكفايات كويس ازا قام بهما من يكفي
سقط الاثم عن الباقين لانه من شعائر الاسلام الظاهرة فلا يجوز تعطيلهما. فلا يجوز ايه تعطيلهما. تمام طيب يبقى ازا الازان الفكرة في الازان ان الناس تعرف ان وقت الصلاة دخل
فلو افترضنا ان في في عندنا كزا مسجد قريبين من بعض والمساجد دي بتغطي نفس المنطقة واذانهم بيوصل لنفس الناس فلو افترضنا ان واحد منهم ازن بدأ بالازان وازن هنا نقول ان دوت حقق فرض الكفاية
ويبقى بالنسبة للمسجد التاني والمسجد التالت. لو اذنوا هيبقى بالنسبة لهم مستحب يعني. تمام الفكرة يعني لو افترضنا افترضنا مسلا ان هو لسبب ما مأزنوش الموزن اتأخر جدا او او حصل زرف فما ازنوش هل يأثموا؟ نقول المسجد اللي اذن جنبهم يرفع عنهم الاسم دوت لانه حقق فرض
فاضل كفاية ووصل اعلام الصلاة الى الناس تمام؟ لكن لو هو مسجد واحد وما فيش غيره هو اللي بيعلم الناس بوقت يبقى يجب ان هو يؤزن ولم لو لم يؤزنوا يأثموا او يأثم كل قادر على الاذان
تمام؟ آآ طيب ده في الصلوات الخمس وفي المساجد. طب لو واحد منفرد لسبب ما هيصلي منفرد. كان كان مسافر او نحو زلك. تمام؟ هنا فهل يجب عليه الاذان؟ اننا نقول يستحب الاذان. لو اذن لنفسه قبل ان يصلي واقام الصلاة فيستحب له ذلك ولا ولا يجب
طيب بعد كده بيقول لنا آآ شروط صحة الاذان. شروط صحة الاذان الاسلام فلا يصح الاذان من كافر. لو ان كافر اذن بسبب ما هنعيد الاذان تاني. لان الاذان لا يصح من ايه؟ لا يصح من كافر
العقل فلا يصح الاذان من المجنون والسكران. وغير المميز. يعني ايه غير المميز؟ يعني الطفل الصغير اللي هو لا يميز الحلال والحرام. يعني ما يفهمش يعني ايه حلال وحرام وواجب
ومستحب وخشوع وركوع وسجود ما يفهمش هو المعاني ديت. فغالبا اللي هو دون السابعة او قريب من كده. فده لا يصح ازان بعض الناس بتخلي اطفال عنده اربع سنين وتلات سنين يأزن غلط
تمام لازم يكون فوق السبع سنوات علشان يصح منه الاذان او يكون مميز على الاقل بيفهم كويس معنى العبادة ويعرف الفرق بين ده ده وايه الحلال وايه الحرام؟ يعني ايه واجب؟ يعني ايه مستحب؟ ده بيسموه مميز
الذكورية فلا يصحان من المرأة. ليه بقى؟ قال للفتنة بصوتها ولا من الخنسى اللي هو مش عارفين ده ذكر ولا انثى لعدم العلم مش متأكدين بكونه ذكرا طبعا المرأة الازان يا جماعة بيبقى
في صوت بقى صوت عالي والانسان بيجمل صوته آآ بشكل آآ بيفتعل ان هو يجمل صوته ويحسن صوته في الازان. فلو المرأة اذنت هذا فيه فتنة شديدة بصوتها. لان ده هيبقى شبه الخضوع بالقول
اللي هو ترقيق الصوت وتحسينه وتجميله. والمأمور في الاذان ان الانسان يرقق صوته او يجمل صوته ويحسنه ويجمله. فالمرأة آآ آآ يعني ازا جملت صوتها في الازان وحسنته يبقى سيحصل فتنة طبعا اكيد في قلوب الرجال لذلك الشرع منع المرأة من ان هي تؤزن بحيث يسمعها
مع الرجال بحيس اسمعها الرجال. وده هيدخلنا في المسألة التانية. لنفترض ان مرأة في مجموعة من النساء وما فيش رجال خالص. يعني هم في رحلة ولوحدهم خالص. ما فيش رجال
على مد البصر. مسلا وحضرت الصلاة. هل لها ان تؤزن ادي مسألة فيها خلاف بين اهل العلم. بعض اهل العلم اجاز لها زلك. ازا كان فعلا تأمن ان يسمعها الرجال. ما فيش راجل هيسمعها ابدا
فقالوا يجوز لها ان تؤزن في هزه الحالة ولبعض العلماء منعوا من زلك ان المرأة لا تؤزن. لا في حضرة الرجال ولا في حضرة الايه؟ النساء. الباب ده كله مقفول. تمام؟ فدي مسألة فيها خلاف. فيها خلاف سائغ
من اهل العلم يعني والاحوط ان المرأة لا تؤزن طيب لو على اعتبار الازان بيبقى الصوت عالي. ليه اللي منع منع عليه؟ قال لك ومين يأمن؟ يعني من يأمن الا يصل صوتها الى رجال؟ انت ممكن انت مش
شايف يا رجال لكن مين يضمن ان ما فيش رجال؟ ولزلك الاحوط المرأة لا تؤزى لا في حضرة رجال ولا حتى آآ في حضرة نساء فقط. ده الاحوط طب الاقامة؟ الاقامة امرها اسهل. ليه؟ لان الاقامة عادة مش بيكون الصوت فيها عالي
طبعا المرأة لا تقيم في في صلاة فيها رجال اكيد احنا ما بنتكلمش على على ان اسماع رجال. لو بتتكلم لو هي حواليها نساء بس ومش هيسمعها رجال. هل ينفع تقيم الصلاة وسط النساء
يعني هم النساء هيصلوا مع نفسهم والرجال بعيدين عنهم. والاقامة عادة بتبقى يا دوبك بيسمع اللي حواليك بس ولا للمرأة ان تقيم برضو المسألة دي فيها خلاف. بعض العلماء قال لا المرأة لا تقيم الصلاة. صلي على طول. حتى لو هيبقى في امامة هيبقى في امام المرأة تؤم مجموعة من النساء
يصلوا بلا بلا ازان ولا اقامة. والبعض اجاز الاقامة على اعتبار الاقامة بتبقى صوت منخفض. صوت منخفض وعادة بيسمع اللي حواليك بس. فيعني اقام امرأة اهون فلا بأس بالاقامة. لو ان المرأة وفي من في في جماعة نساء وتأمن من سماع الرجال فلا بأس ان هي تقيم الصلاة. ولكن الافضل ان هي
لا تؤزن تمام؟ تمام اه اه وفي حديس مشهور المرأة كانت في عهد النبي عليه الصلاة والسلام تدعى ام ورقة ام ورقة آآ كانت استأزنت النبي عليه الصلاة والسلام ان تصلي باهل بيتها
وده الحديس ده هنزكره تاني لما نتكلم في الامامة. هل يصح المرأة انت ام الرجال ام لا؟ لان البعض بيستشهد بالحديث دوت. والحقيقة ام ورقة آآ لم يكن في بيتها رجال
اه يصلون اصلا. وانما والله اعلم كان من كان في بيتها اما نساء او او او صغار يعني لا يصلحون للامامة. بدليل انها طلبت من النبي عليه الصلاة والسلام ان يرسل لها مؤزنا
فارسل لها عليه الصلاة والسلام مؤزنا. فالحديس ده بيستدل به على حاجتين. الحاجة الاولانية ان عدم صحة ازان المرأة بدليل ان هي طلبت من النبي عليه الصلاة والسلام ان يرسل
لها مؤذنا فلو كان ينفع ان هي تأزن كانت ازنت هي. فلما طلبت من النبي عليه الصلاة والسلام ان يرسل لها مؤزنا دل على عدم صحة ازان المرأة. دليل بيستدلوا به كمان على على ان المرأة ما كنش في بيتها ان ام ورقة كانت ام باهل بيتها
كونها طلبت من النبي يبعت لها مؤزن فدليل ان ما عندهاش حد ينفع يازن وبالتالي ما عندهاش حد ينفع يكون امام فكانت تؤم بمن لا يصلح ولا يصح منه امامة
تمام نمرة اربعة ان يكون الاذان في وقت الصلاة فلا يصح قبل دخول وقت الصلاة. قبل صلاة العصر ما ينفعش. لازم يدخل وقت الصلاة تمام ولا قبل صلاة المغرب ولا قبل صلاة العشاء
ولا قبل صلاة الظهر والخلاف في او اصل الكلام هيختلف معنا في ايه؟ في الفجر والجمعة. ليه بقى غير الاذان الاول للفجر والجمعة فيجوز قبل الوقت وان تكون الاقامة بقى عند ارادة القيام للصلاة
طيب احنا عندنا صلاة الفجر الشرع فيها ازانين فيها ازان بيبقى قبل الصلاة بشوية قبل وقتها الحقيقي بشوية وده كان ازا ازا ازان آآ بلال كان بلال كان النبي عليه الصلاة والسلام في المدينة له اتنين مؤزنين. بلال وعبدالله ابن ام مكتوم
مكان بلال يؤزن الاذان الاول قبل الوقت وكان عبدالله بن ام مكتوم يؤزن الازان التاني اللي هو في الوقت فدل على ان صلاة الفجر لها ازانين. ازان بيبقى قبل الوقت واذان ساعة الوقت
وفايدة الازان اللي قبل الوقت ان صلاة الفجر الناس تبقى نايمة. فمحتاجين انه وقت طويل عشان يتحضروا لها. ففي اذان في الاول ينبه النائم وينبه القائم. وممكن يكون في ناس بتقوم الليل
فاللي قائم ينبهه يقول له يعني خلاص خلص الصلاة اقترب وقت الفجر اوتر لو لسه ما اوترتش وينبه النائم لو انت نائم استيقظ واستعد وآآ عشان وقت الصلاة اقترب. تمام؟ فده منطقي جدا ان يكون لاذان الفجر ازان اول قبل الوقت
بوقت مناسب يعني ممكن يكون ربع ساعة ثلث ساعة نصف ساعة حسب طيب الجمعة ايه حكاية الجمعة بقى اه الجمعة اللي حصل فيها ان ان السنة دي وردت عن عثمان رضي الله عنه وارضاه. يعني دي
اه فعلها عثمان رضي الله عنه وارضاه ليه؟ لان في زمن عثمان اتسعت رقعة المدينة يعني كان في الاول المدينة الصغيرة فكان من السهولة بمكان ان الناس تعرف وقت صلاة الجمعة وتستعد لها وتيجي في الوقت
ولما التاسعة رقعة المدينة واتسعت الاسواق مكان عثمان ان يجعل هناك مؤذن يؤذن في الاسواق في الاسواق قبل صلاة الجمعة بوقت مناسب بحيس الناس تستعد وتبتدي توقف البيع وتبتدي تتحضر للصلاة توصل للمسجد علشان ساعة الاذان التاني ما يفوتهاش
حاجة من الخطبة ولان عثمان خليفة راشد النبي، عليه الصلاة والسلام، قال ان الخلفاء الراشدين دول على السنة قال عليكم بسنتي وسنة الخلفاء الراشدين المهديين من بعدي عضوا عليها بالنواجز
ولان الصحابة كلهم في زمن عسمان لم ينكر احد ما فعله عثمان فصار هذا اشبه بالاجماع السكوتي آآ ولم يرد ان احد انكر هذه السنة فصارت هذه السنة الان صارت تعتبر سنة
ينفع الناس يعملوها ازا احتاجوا الى زلك. يعني لو لو نفس الحاجة دي حصلت يمكن ان نكرر سنة عثمان رضي الله عنه وارضاه. ايه اللي يحصل؟ ان احنا نكون مسلا محتاجين ننبه الناس قبل وقت الصلاة
لذلك الان ممكن البعض يقول لك مش لازم نعمل السنة ديت. ليه؟ يقول لك الان الناس بقى آآ بقى في بقى فيه منبهات وفيه مواقيت للصلاة وفيه ساعات في كل مكان. وما فيش حد ما بيعرفش وقت الجمعة
وقد يكون البعض يقول لك لأ ما زال احنا محتاجين لكده الناس بتبقى في يوم الجمعة في البيع والشراء والاسواق بيبقوا في غفلة. ما حدش ممكن يتفاجئوا بوقت الجمعة مرة واحدة ما
يتداركوا ويوقفوا البيع والشراء. فازا هي السنة موجودة. اللي عملها لا بأس. واللي ما عملهاش لا بأس عموما في بعض المساجد ما زالت بتعملها. بعض المساجد ما بتعملهاش. ده صح وده صح. ولكل ايه؟ ممكن مسألة مش مش لازمة
فمن رأى مصلحة في زلك فعل ومن لم يرى مصلحة في زلك فلا بأس بزلك. فعموما ده مشروع امر مشروع اه فلو اذن الناس قبل الجمعة بوقت بحيس يعلمه الناس فده شيء طيب لا بأس به. فعله عثمان وطالما وجدت الداعي ووجدت العلة فلا بأس
فعل زلك فالفكر هنا هو بيقول لنا ان دوت ازان ورد ان هو بيبقى قبل الوقت ده ايه؟ فده من الازمات اللي تنفع قبل الوقت. اذان الفجر الاول والاذان الاول لصلاة الايه؟ الجمعة
تمام نمرة خمسة بيقول ان يكون الاذان مرتبا متواليا. اكيد طبعا مرتب مش هينفع نقوله مسلا حي على الصلاة قبل الشهادتين. ولا ولا ولا اه حي على الفلاح قبل حياة على الصلاة لازم زي ما جه بالزبط
متواليا ما ينفعش بس اقول نص الاذان واريح ساعة او اريح ربع ساعة وبعد كده اكمله لازم يكون متتابع متوالي وكزلك الاقامة تمام؟ ان يكون الاذان والاقامة باللغة العربية. ما ينفعش يتقال بلغة اجنبية. وبالالفاظ التي وردت بها السنة. ما ينفعش واحد يزود على الاذان
بعض مسلا آآ المبتدعة بيزودوا في الازان بيقولوا حي على الصلاة حي على خير العمل بعض المبتدأ زي ايه؟ في بعض البلاد الشيعة وغيرهم يقولوا حي على خير العمل. هذا بهذه بدعة. لم ترد بها السنة. وبعض
ناس بيأزن ويجهر بعد الاذان مباشرة بالصلاة على النبي عليه الصلاة والسلام. خلص الاذان من هنا ثم يجهر ويصلي على النبي عليه الصلاة والسلام في النداء ينادي بزلك يكون زي النداء مش اللي هو مش مش مش بيخليها زي ما احنا بعد الازان مسلا بنقول الزكر اللي بعد الازان
اللهم رب هذه الدعوة التامة والصلاة القائمة ونصلي على النبي عليه الصلاة والسلام. لا هو بيلحمه في الاذان بصورة تبين ان هو من الاذان. فدي زيادة. ينبغي الانسان يحزر من
الزيادات حتى لا يقع في الايه؟ في البدعة. تمام؟ طيب. بعد كده بيقول لنا المسألة السانية في الصفات المستحبة في المؤزن. ايه الصفات المستحبة احب في المؤذن طيب اول شيء
ان يكون عدلا امينا عدلا امينا. يعني ايه عدل؟ يعني معروف بالاستقامة فما يكونش انسان فاجر انسان فاسق ما ينبغي زلك. انما ده مؤزن يا موازن ده بيعلمنا بالصلاة وامين. ليه بقى
اولا الامانة يعني العدالة لها لها علة والامانة لها علة. طبعا الامانة عشان يبقى هو مؤتمن على الوقت هو ده اللي هيقول لنا صلوا. هو ده اللي بيقول لنا اتسحروا او وقفوا السحور. هو ده اللي بيقول لنا افطروا في رمضان. هو اللي بيأزن المغرب في رمضان. هو اللي هيأذن الفجر في رمضان
فلو مش امين ممكن ضيعنا كلنا فلازم يكون امين والعدالة علشان اولا هو في مقام شريف مقام الازان سانيا كان زمان كان زمان المؤزن كان بيرتقي فوق المسجد في في برج كده اللي هي الايه
المنارة بتاعة المسجد كانوا عشان صوته يوصل بعيد كان يطلع فوق في المنارة بتاعة المسجد ديت ويؤزن. فكان بيبقى في مكان عالي. فكان بيطلع على كل بيوت الناس يطلع على كل البيوت
فممكن ان هو لو ما عندوش دين سيرى النساء يرى عورات يرى كزا وكزا يرى حاجات ويوصفها مكان مفترض ان المؤذن يكون امين. ويكون عدل علشان يتقي الله في النظر لما بيكون على المنارة ديت. فصار خلاص بقى مستحب بسبب شرف
الازان وان الازان احيانا بيكون في مكان عالي ان يكون المؤزن موصوف بالاستقامة والعدالة على الاقل يعني مستور الحال او يعني ما نعرفش عنه ان هو فاسق او شديد الفجور. مش مقصود معصوم والا ما كلنا بنغلط. بس يكون يعني
سمعته جيدة حتى بين الناس. ما يكونش مشهور بالفجور والفسق ونحو ذلك والامانة ان هو مؤتمن على الوقت. لزلك ورد في الحديث قال عليه الصلاة والسلام الامام ضامن والمؤذن مؤتمن. الامام ضامن
والمؤذن مؤتمن. يعني ايه الامام مضامن اه طب خلينا نكمل الحديث. قال عليه الصلاة والسلام الامام ضامن والمؤذن مؤتمن اللهم ارشد الائمة واغفر للمؤذنين. اللهم ارشد الائمة واغفر للمؤذنين. الامام ضامن ضامن يعني هو اللي بيضمن لنا الصلاة. ما احناش عرفنا ان هو متوضي
تعرفنا ان هو قرا قرا مسلا او في الصلاة السرية انه قرا الفاتحة ولا ما قراهاش هو اللي بيضمن لنا ان صلاتنا صحيحة وهو بيتحمل خطأ من خلفه طيب والمؤذن مؤتمن مؤتمن على الوقت
نمرة اتنين ان يكون بالغا عاقلا بالغ هو قال قبل كده ان لا يصح من غير المميز بيقول يستحب البلوغ بقى. يعني ما بين التمييز والبلوغ لو هو مميز يصح للاذان. لكن الافضل البالغ
وكان دي دي مستحبة مش واجبة. يستحب البالغ تمام بالغا عاقلا ويصح اذان الصبي المميز ان يكون عالما بالاوقات ليتحراها سيؤزن في اول الوقت لانه ان لم يكن عالما ربما غلط او خطأ. زمان ما كانش فيه ساعات كان بيعرفوا الوقت بالعلامات بالضل والشمس والحاجات ديت
هو ما بيعرفش الحاجات ديت ممكن يغلط وممكن دلوقتي نقول ان هو بيعرف يقرا الساعة. يعني يعرف يقرأ الوقت ما بيعرفش يقرأ الوقت هيأذن ازاي. يعني بيعرف ان هو بيعرف كويس الوقت
ان يكون صيتا ليسمع الناس. صوته عالي وديت ما بقتش آآ يعني لو بنتكلم من غير دلوقتي ميكروفونات. لكن الميكروفون خلاص بيغني عن الفكرة ديت. فصار الميكروفون هو اللي وصل الصوت يا علي
لكن ممكن نقول ان هو يكون صوته حسن. صوته جميل. صوته ندي. والا فالنبي عليه الصلاة والسلام لما اه قال لعبدالله بن زيد لما في قصة قال القه على بلال فانه اندى صوتا منك
فالافضل المؤزن نختار اصحاب الاصوات الجميلة النادية تمام؟ ان يكون متطهرا من الحدس الاصغر والاكبر. ايه الكلام دوت هنا بيتكلم في مستحبات خدوا بالكم يستحب المؤذن ان يكون متطهر من حدث الاصغر والاكبر. يعني اذا يصح اذان يصح اذان المحدث حدث اصغر
ويصح اذان المحدث حدس اكبر كصحة يصح تمام آآ طب ليه ليه العلماء بيقولوا اصح بيقولوا لان بين الاذان والاقامة ممكن يروح يتوضأ. ممكن يروح يغتسل كمان لكن بيقولوا ما ينفعش الكلام ده في الاقامة
ليه؟ لان الاقامة بعديها الصلاة على طول ازاي يقيم وبعد كده يروح يتوضأ او يروح وبعد كده يغتسل؟ فممكن نقوله لايه؟ في الاذان يمكن. لكن الاقامة المفترض يكون مستعد لليه
للصلاة ان يؤذن قائما مستقبل القبلة. هذا من المستحبات ان الانسان يؤذن وهو قائم. ويكون متجه الى القبلة ان يجعل اصبعيه في اذنيه وان يبقى كده ليه نحط الصبع في الودن بيخلي صوتك يبقى اعلى؟ لان انت بتبقى عايز تسمع نفسك فبده بيساعدك انك تعلي صوتك
وان يدير وجهه على يمينه وعلى يساره. على يميني ازا قال حي على الصلاة وعلى يساري ازا قال حي على الفلاح يعني ايه الكلام دوت يعني لما بييجي في الايه هو بيقول الله اكبر الله اكبر اشهد ان لا اله الا الله محمد رسول الله ديت بيبقى ايه؟ لمستقبل القبلة عادي. لما ييجي يقول الحقيقة على الصلاة يستدير الى اليمين. حي على الصلاة
اه حي على الصلاة. بحيث ان هو صوته يوصل لاماكن اخرى بيقول الحقيقة على الفلاح الى اليسار. حي على الفلاح حي على الفلاح ويستدل الى اليسار عشان صوته يوصل لاماكن
اوسع. فهنا فيه مسألتين. المسألة الاولى هل المقصود ان هو يستدير يمين وشمال؟ ان حي على الصلاة حي على الصلاة في اليمين. حي على الفلاح حي على الفلاح في اليسار
ولا حي على الصلاة لمين وبعد كده حي على الصلاة التانية في اليسار وبعد كده حي على الفلاح الاولى في اليمين وحي على الفلاح التانية في اليسار. دي مسألة فيها خلاف بين اهل العلم والاتنين صح
طيب هل دلوقتي الميكروفونات تغني عن عن الموضوع ده لان الميكروفون اصلا يعني ممكن العكس ده انا لو بعدت عنه لو انا دلوقتي قلت حي على الصلاة ورحت يمين هابعد عن الميكروفون. فالصوت هيضعف مش هيعلى
والله اعلم لو انا بازن في ميكروفون ممكن ما اعملش السنة ديت على اعتبار ان الافضل افضل مركز مع الميكروفون عشان صوتي بيبقى اعلى لما بكون مركز مع الميكروفون. لكن لو الميكروفون ممكن في ايديا اقدر اتحرك به ممكن نجمع الخير. فتحرك بالميكروفون يمين وشمال يبقى جمع
جماعة المصلحتين. تمام بيقول لنا بعد كده ان يترسل في الاذان ان يتمهل ويحذر في الاقامة. يعني في الاذان بالراحة على مهل. ما يجريش في الاذان. لكن الاقامة بتبقى حذر
الله اكبر الله اكبر اشهد ان لا اله الا الله واشهد ان محمد رسول الله حي على الصلاة حي الفلاح. كما نسمع دي المسألة الرابعة في صفة الازان والاقامة. كيف نؤزن وكيف نقيم؟ كيفية الاذان
والاقامة اه قال ولها كيفيات وردت بها النصوص النبوية ومنها ما جاء في حديث ابي محظورة ان النبي صلى الله عليه وسلم علمه الاذان بنفسه وقال تقول الله اكبر الله اكبر الله اكبر الله اكبر. اشهد ان لا اله الا الله. اشهد ان لا اله الا الله. اشهد ان محمدا رسول الله. اشهد ان محمدا رسول الله
حي على الصلاة حي على الصلاة حي على الفلاح حي على الفلاح الله اكبر الله اكبر لا اله الا الله. اللي هي السورة المشهورة للاذان. واما صفة اقامة الله اكبر الله اكبر. اشهد ان لا اله الا الله. اشهد ان محمدا رسول الله. حي على الصلاة. حي على الفلاح. قد قامت الصلاة. قد قامت الصلاة. الله اكبر
الله اكبر لا اله الا الله قال لحديث انس قال امر بلال ان يشفع الاذان. يعني ايه يشفع الازان؟ يعني يخليه كل حاجة اتنين من الشفع يعني حنلاحز ان كل جملة في الازان اتكررت مرتين التكبير والشهادة وحي على الصلاة كله اتكرر مرتين
تمام وفي الاقامة كل حاجة مرة واحدة. ان يوتر الاقامة الا الاقامة. يعني ايه يوتر الاقامة الاقامة؟ كل حاجة في الاقامة بتتقال مرة واحدة. ما عدا كلمة قد قامت الصلاة
هي دي الاقامة قد قامت الصلاة قد قامت الصلاة بتتقال مرتين. ما عدا زلك بيتقال مرة واحدة فتكون كلمات الاذان مرتين مرتين وهي كلمات الاقامة مرة مرة الا في قوله قد قامت الصلاة فتكون مرتين للحديث الماضي
بيقول في هزه صفة الازان والاقامة المستحبة لان بلالا كان يؤزن به حضرا وسفرا وده ايزان بلال اللي على طول كان بيأزن به مع النبي عليه الصلاة والسلام الى ان مات
خد بالك بقى. بيقول وان رجع في الازان يعني ايه رجع في الاذان ركز بقى رجع في الاذان يعني بيقول الله اكبر الله اكبر الله اكبر الله اكبر تمام؟ وبعد كده يقول في سره في سره او يخفض صوته يقول اشهد ان لا اله الا الله اشهد ان لا اله الا
الا الله. اشهد ان محمدا رسول الله. اشهد ان محمدا رسول الله. وبعد كده يقولها تاني بصوت عالي. يعني يقولها الاول. الشهادتين اشهد ان لا اله الا الله. اشهد ان لا اله الا الله. اشهد ان محمدا رسول الله. اشهد ان محمدا رسول الله. يقولها بصوت منخفض يسمع نفسه. وبعد كده
بيقولها بصوت عالي آآ يسمع به الناس تمام؟ هل ده ورد؟ نعم ورد في بعض الروايات ان النبي عليه الصلاة والسلام قال لابي محزورة برضو. في بعض الروايات قال قل الله اكبر الله اكبر الله اكبر الله اكبر. ثم قل
اشهد ان لا اله الا الله. اشهد ان لا اله الا الله. اشهد ان محمدا رسول الله. اشهد ان محمدا رسول الله. تخفض بها صوتك ثم قل اشهد ان لا اله الا الله. اشهد ان لا اله الا الله. اشهد ان محمدا رسول الله. اشهد ان محمدا رسول الله ترفع بها صوتك
يبقى ده ورد. وده احيانا بنحسه بعض المؤذنين بتلاقيه ما بين التكبير وبين الشهادتين. سكت كده شوية. او احيانا تسمع صوته خفيف كده في الميكروفون هو بيقول اشهد ان لا اله الا
اشهد ان لا اله الا الله ده صح ولا غلط صح هو بيعمل كده الازان بالصفة التانية بتاعته اللي هي فيها الترجيع. الترجيع ان هو يقول الشهادتين قبل ما يقول الشهادتين تاني بصوت عالي بيقولم الاول بصوت منخفض. دا صح برضو
تمام وان رجع في الاذان فلا بأس. اللي هو الصفة ديت او سن الاقامة. يعني ايه سن الاقامة؟ يعني الاقامة بدل بيخليها كل كل آآ جملة بتتقال مرة ولو مرتين. ده ورد برضو في بعض الروايات
وده يصح فلو سن الاقامة قال كل جملة مرتين زي الازان يصح برضو. وده ورد في بعض الروايات. تمام فلو حسبنا الجمل الازان من غير الترجيع هيبقوا خمستاشر جملة ولو حسبنا جمل الازان بالترجيع هيزيد معنا اربعة. الشهادة مرتين. واشهد ان محمدا رسول الله مرتين. هيبقى تسعتاشر جملة
تمام فدي مسألة فيها خلاف سائغ وكله صح لانه من الاختلاف المباح. هو مين ابي محزورة دوت ابو محزورة ده مؤزن النبي عليه الصلاة والسلام في مكة النبي عليه الصلاة والسلام بعد فتح مكة كان ترك مؤذن هو كان بلال وعبدالله ابن ام مكتوم كانوا المؤذنين اللي معه في المدينة. طب بعد فتح مكة مين اللي كان بيأذن في
مكة ابو محزورة. ابو محزورة هو مؤزن النبي عليه الصلاة والسلام في مين؟ في مكة فكده كان بيعلمه الازان لانه تركه يؤزن في مكة قال ويستحب ان يقول في اذان الصبح بعد حي على الفلاح الصلاة خير من النوم. دي مشهورة. مرتين
لما روى ابو محزورة المؤذن المكي ان رسول الله صلى الله عليه وسلم قال له ان كان في ازان الصبح قلت الصلاة خير من النوم. الصلاة خير من النوم تمام؟ بيقولها مرتين
طيب اه هنا اختلفوا دي بتتقال في الاذان الاول ولا الاذان التاني الازان الاول ولا الازان التاني ففيها فيها عدة اقوال. قول بيقول في الاذان الاول بييجي يقول لك ان ده المنطقي. لان انا الازان الاول اصلا هدفه ايقاز النائم
انا بقول له الصلاة خير من النوم علشان هو نائم فده ده الاذان اللي بيصحيه. لكن في الثانية هو المفروض ان هو صحي فخلاص فهي بتتقال في الاولانية. وده كلام وجيه
طبعا عند بعض اهل العلم تقال في الثانية مش في الاولى وكأنه يعني تحزير اخير. فاذا كنت نائم الى الان فاستيقز خلاص الصلاة خير من النوم. الى متى ستظل نائما
وبعض العلماء قال تتقال في الاتنين. فالمسألة واسعة والمسألة فيها سعة في هزا الباب. لا بأس وهذا من خلاف السائغ المسألة الخامسة ما يقوله سامع الاذان وما يدعو به؟ قال يستحب لمن سمع الاذان ان يقول مثل ما يقول المؤذن
لحديس ابي سعيد ان النبي صلى الله عليه وسلم قال ازا سمعتم النداء فقولوا مثل ما يقول المؤذن يعني هو قال الله اكبر تقول الله اكبر بعض الناس مسلا لما يؤزي يقول الله اكبر الله اكبر فلانس يقولوا ايه؟ الله اعظم. لا
قل زيه بالزبط ما تجيبش ما تجودش ما تجيبش حاجة من عندك تمام؟ هو قال الله اكبر ما تقولش الله اعظم قل الله اكبر. الله اكبر. الله اكبر. الله اكبر. الله اكبر. اشهد ان لا اله الا الله. اشهد ان لا اله الا الله. لا تزد من عندك شيء لم يرد. حتى لا تقع في البدعة
تمام؟ نقول زيه بالزبط. الا لما يقول الحقيقة على الصلاة وحي على الفلاح هو بيقول الا في الحي علتين. يعني ايه الحي علتين حي على اللي هي حي على الصلاة
والحيعلة التانية اللي هي حي على الفلاح زي ما بيقولوا الحوقلة. الحوقلة يعني لا حول ولا قوة الا بالله. الحسبنة حسبنا الله ونعم الوكيل. فديت طريقة في اللغة العربية بتعبر بها عن جملة يعني
المهم الحيعلة اللي هي حي على الصلاة والحيعلة التانية حي على الفلاح. فيسموا الحي على تين وده منطقي لان انا هقول زيه ليه هو المؤذن في المسجد بيقول لي تعال حي على الصلاة حي على الفلاح فاكيد مش منطقي ان انا هرد عليه بحي على الصلاة حي على الفلاح مش هقول له
هلا انت فانا اللي هاروح له طبيعي ان ان انا مش هرد بنفس الجملة. هو بيقول لي تعال الطبيعي ان انا هقول جملة تعبر عن ان انا عازم على المضي ومستعين بالله. في الطبيعي تقول ايه؟ لا حول ولا قوة الا بالله. ده المنطقي. فده
اعبر به ان انا ان شاء الله جاي وانا استجبت لك ايها المؤذن واستجبت لنداء الله تعالى ولكن لا لا استطيع ان افعل شيء الا بالله انا استعين بالله واتوكل عليه فانه يعينني ويوفقني ان اتي اليك
منطقة تقول ايه؟ لا حول ولا قوة الا بالله. تمام؟ فبعد حياء على الصلاة تقول لا حول ولا قوة الا بالله. بعد حياء على الفلاح تقول لا حول ولا قوة الا بالله
وتزهر فقرك لله سبحانه وتعالى وتستعين به طيب لما بقى طيب فاضل بقى الجملة اللي هي بتتقال في الفجر. الصلاة خير من النوم. بيقول الانسان ايه ساعتها بقى دي اختلف فيها العلماء. البعض قال
الحديس قال قولوا مثل ما يقول الجملة دي نقول زيه. لو قال الصلاة خير من النوم نقول الصلاة خير من النوم. فهذا قول القول الثاني ليه؟ ان احنا نقول صدقت وبررت. يعني نصدقه فيما يقول
ازا قال ازا قال حي الصلاة خير من النوم نقول صدقت وبررت. ده القول الثاني القول الثالث ان لم يرد فيه شيء فنسكت لم يرد فيها شيء. هو ده يعني وده فعلا حاصل ان هو لم يرد فيها شيء. لم يرد فيها شيء عن النبي عليه الصلاة والسلام. فالبعض قال ما تقولش
حاجة. عموما المسألة فيها سعة. البعض قال تقول زيه الصلاة خير من النوم. البعض قال تصدقه فيما يقول تقول صدقت وبررت والبعض قال نسكت ما نقولش حاجة فالامر فيه سعة
طيب في الاقامة بقول زيه؟ لا الاقامة بتبقى اصلا فيها حذر فمش هنقول وراء المقيم شيء. انما كل اللي بنعمله بنستعد ونقوم للصلاة بعد ما اقول زيه بعد الاذان ده بيحصل ايه؟ نصلي على النبي. عليه الصلاة والسلام. نقول بعد ما الاذان يخلص نقول اللهم صل على محمد وعلى ال محمد وبارك على محمد. نصلي على النبي
النبي عليه الصلاة والسلام الصلاة الابراهيمية المعروفة. اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد. اللهم بارك على محمد وعلى ال محمد كما باركت
على ابراهيم وعلى ال ابراهيم انك حميد مجيد. اللهم رب هزه الدعوة التامة. كان نزيد نقول ايه؟ اللهم رب هزه الدعوة التامة. يعني هزا الازان هزه الدعوة يعني الاذان ده انت بتدعوني
دعوة تامة والصلاة القائمة الصلاة التي ستقام آت محمدا ندعوا للنبي عليه الصلاة والسلام. الوسيلة هي الوسيلة. الوسيلة اعلى منزلة في الجنة. النبي عليه الصلاة والسلام قال الوسيلة هي منزلة
في الجنة لا تنبغي الا لعبد من عباد الله تعالى. واحد بس هيخشها قال فقال فمن سأل لي الوسيلة حلت له الشفاعة يعني اللي يسأل للنبي الوسيلة ويطلب من ربنا يعطيه المنزلة دي يكون احق الناس بالشفاعة يوم القيامة. فاستحضر المعنى ده وانت بتقول الازان
بيقول ات محمدا الوسيلة والفضيلة وابعثه مقاما محمودا الزي وعدته. ايه المقام المحمود اللي ربنا وعده به؟ وعده فين؟ وعده في سورة الاسراء عسى ومن الليل فتهجد به نافلة لك. عسى ان يبعثك ربك مقاما محمودا
ده الوعد. ايه هو بقى المقام المحمود؟ الشفاعة العظمى. لما يوم القيامة يستمر ويطول جدا. والناس خلاص مش قادرة فيذهبون الى الانبياء. يقول اشفعوا عند اشفعوا عند عند ربنا ان يفض الموقف وان يفصل بين العباد. فكل الانبياء يعتزروا لانهم يقولوا ان ربنا غضب غضب لم يغضب مثله
ابدا وكله بيقول نفسي نفسي. فاتوني الى النبي عليه الصلاة والسلام. فيقول انا لها انا لها. لان هو موعود في القرآن. فيسجد فيذهب الى الله يذهب ويسجد تحت العرش. ويسأل الله آآ من فضله. وربنا يفتح عليه من المحامد ما الله به عليم. فيقال يا محمد ارفع رأسك وسل طع
واشفع تشفع فيقول يا ربي امتي امتي بعد مقام محمود كل الخلائق تحمده عليه. وتثني عليه بهذا المقام اللي كل الانبياء يعني تراجعوا عنه وتقدم عليه الصلاة والسلام ليرى شرف محمد عليه الصلاة والسلام. فهو دوت المقام المحمود اللي احنا بنطلبه
للنبي عليه الصلاة والسلام. فالانسان يحافز على ديت ان اولا انت بتطلب الوسيلة وده يعني يؤدي الى الشفاعة لك يوم القيامة والفضيلة والمقام المحمود للنبي عليه الصلاة والسلام. اخر مسألة هي مش موجودة هنا. بس هنقولها الوقت بين الاذان والاقامة. كم نترك بين الاذان والاقامة
هل ده ورد في حديث؟ نعم؟ ورد في حديث قول النبي عليه الصلاة والسلام آآ لما قدر في رواية يعني قال واترك بين الاذان والاقامة قدر ما يقضي المعتصر حاجته على مهل وقدر ما يفرغ الاكل من طعامه على مهل. تاني
كم نترك بين الازان والاقامة؟ ورد في الحديس؟ قال بقدر بقدر ما يقضي يقضي المعتصر حاجته على مال وقدر ما يفرغ الاكل من طعامه على مهل او في مهل يعني ايه مين المعتصم؟ المعتصم يعني واحد محتاج يدخل الخلاء جدا. يعني ايه؟ مش قادر زي ما بيقولوا كده. لازم يدخل الخلاء
هيدخل خلاف فمسل هزا الشخص هيطول شوية. ان هو معتصر بطنه مليئة تمام؟ لو افترضنا واحد بمسل هزه الحالة دخل الخلاء هيقعد قد ايه هيقعد قد ايه في الخلايا عشان يخلص آآ الموضوع دوت وبعد كده يتوضأ ويستعد للصلاة
وتصور انه يحتاج مسلا ربع ساعة عشان كده نجد ان تقريبا اغلب الصلوات ما بين الاذان والاقامة ربع ساعة وقال وبقدر ما يفرغ الاكل من طعامها على مهلها. لو واحد بياكل دلوقتي وسمع الازان محتاج قد ايه عشان يخلص اكله ويتوضا وينزل يصلي
برضو ربع ساعة. عشان كده غالبا في صلاة الضهر والعصر آآ الضهر والعصر والعشاء تجد الفرق بين الاذان والاقامة حوالي ربع او تلت ساعة لكن المغرب عشان وقته اصلا قصير جدا. فما يحتملش ان احنا نقعد ربع ساعة. فبيبقى المغرب فيه استسناء نقعد خمس دقائق او عشر دقائق عشان الوقت
في المغرب اصلا محدود والفجر بيبقى العكس بنطول شوية عن الوقت ده على اعتبار ان احنا هنا مش بنتكلم في واحد بياكل او معتصم بنتكلم في واحد نائم. فيمكن نكون محتاجين وقت اطول لذلك في الفجر بيطول شوية
ممكن يصل الى نصف ساعة والبعض يزيد كمان. تمام؟ فده بس ايه ده ده خلاصة الباب دوت. يبقى كده خلصنا الدرس الاول من كتاب الصلاة وان شاء الله انتزروا الدرس الساني. تقبل الله منا ومنكم صالح الاعمال. جزاكم الله كل خير. سبحانك اللهم ربنا وبحمدك. اشهد ان لا اله الا انت استغفرك واتوب اليك. السلام
عليكم ورحمة الله